OpenLLM-France/wikimedia huggingface dataset:
# Paclobutrazol

Paclobutrazol (PBZ) és un compost químic utilitzat com a retardant del creixement de les plantes cultivades i és un fungicida triazol. És principalment un antagonista de la fitohormona giberel·lina. Actua inhibint la biosíntesi de la giberel·lina, reduint el creixement dels entrenusos de les plantes per a fer que les tiges esdevinguin més fortes. També accelera el creixement de les arrels, causa un brot dels fruits més primerenc i incrementa la formació de llavors en plantes com la tomaquera i la pebrotera. El PBZ també s'ha demostrat que redueix el dany per glaçades.
El PBZ incrementa, fins i tot, la resistència a la sequera, fa que les fulles adquireixin un color verd més fosc, i fa que les plantes esdevinguin més resistents a fongs i bacteris.

## Mètodes d'aplicació

El paclobutrazol normalment s'aplica al sòl per a ser transportat per les arrels a través del xilema. Les aplicacions foliars són poc efectives. Les llavors poden ser submergides en PBZ per reduir el creixement de plàntules.

## Referències

* ↑ Berova, Malgorzata; Zlatev, Zlatko Plant Growth Regulation, 30, 2, 2000, pàg. 117. DOI: 10.1023/A:1006300326975.
* 1 2 Grossi; <Please add first missing authors to populate metadata.>; 1 «Effects of paclobutrazol on growth and fruiting characteristics of Pitanga ornamental pepper». Acta Horticulturae, 683, 2005, pàg. 333–336.
* ↑ Chaney et al. 1996
* ↑ Fletcher et al. 2000
* ↑ Rademacher 2000
* ↑ Chaney 2003
* ↑ Pasian and Bennett, Paclobutrazol-Soaked Ornamental Kale Seeds Produce Short Seedlings

## Enllaços externs

* Pesticide Properties Database (PPDB) record for Paclobutrazol
# Rupicapra

Rupicapra és un gènere de la família dels bòvids que conté dues espècies que habiten a les muntanyes d'Europa.
Fins als anys 80 moltes publicacions consideraven l’existència d'una sola espècie (Rupicapra rupicapra) amb 10 subespècies que vivien (i evolucionaven) de manera aïllada en diferents massissos muntanyosos. Aquestes 10 subespècies es podien agrupar en dos grups més diferenciats que correspondrien a les dues espècies que s'inclouen, a hores d'ara, en la majoria de publicacions científiques:
* Isard alpí (Rupicapra rupicapra) inclou les poblacions dels Alps, Balcans, Carpats, Caucas.
* Isard pirinenc (Rupicapra pyrenaica) inclou les poblacions dels Pirineus, Serralada Cantàbrica i Apenins.

## Sistemàtica i evolució

Tal com suggereixen les diferencies genètiques entre les poblacions d'isards existents, els primers representants del gènere devien emigrar des d'Àsia cap a Europa en dues onades successives: Una primera, abans de les darreres glaciacions, seria l’ancestre comú dels isards pirinencs que van marxar, amb l’arribada del fred, cap al sud i cap a l’oest, ara fa uns 40.000 anys.
Els isards pertanyents a l’espècie dels Alps devien arribar en una segona onada migratòria, des d'Anatòlia, per colonitzar les pastures de muntanya després del darrer màxim glacial.
El confinament de cada grup d'isards en altes muntanyes diferents ha propiciat que anessin evolucionant de manera diferenciada, donant lloc a les diferents subespècies existents.

## Referències

* ↑ Diversos autors. Història Natural dels Països Catalans. Volum XIII Amfibis, rèptils i mamífers. Barcelona: Ed. Enciclopèdia catalana, 1989, p. 360-363. ISBN 84-7739-005-3.
* ↑ Jordi Ruiz Olmo, Àlex Aguilar. Els grans mamífers de Catalunya i Andorra. Barcelona: Linx Edicions, 1995, p. 159-164. ISBN 84-87334-18-0.
* ↑ Pérez-Barbería, F.J. «Enciclopedia virtual de los vertebrados españoles (en castellà)». Museo Nacional de Ciencias Naturales.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Ròcafixada

Ròcafixada (en occità Roquefixade) és un municipi de la regió d'Occitània, al departament de l'Arieja

## Llocs d'interès

* Castell de Ròcafixada

## Referències

* ↑ Toponímia occitana

## Vegeu també

* Batalla de Ròcafixada.
* Gorges de Perelha.
* Llista de municipis de l'Arieja.

## Enllaços externs

* Chemins cathares Arxivat 2018-04-21 a Wayback Machine. (francès)
* Code Postal 09300 Carte des Limites (francès)
# SD

SD té els següents significats:
* Targeta Secure Digital, format de targeta de memòria flash.
* Sicherheitsdienst, servei d'intel·ligència de les Schutzstaffel (SS).
Viccionari
# Paisi I

Paisi I (en grec Παΐσιος Α') va ser patriarca de Constantinoble dues vegades, la primera des de juliol de 1652 fins a l'abril de 1653, quan es va retirar a Heybeliada, a les Illes dels Prínceps. Va ser elegit per segona vegada el maig de l'any 1654 i deposat l'any següent, el 1655.
Havia estat metropolità de Larissa. Durant el seu segon patriarcat, el Sínode de Rússia va revisar els llibres eclesiàstics que s'usaven a l'Església Ortodoxa, l'any 1655. Aquesta revisió, a petició del Sínode rus, la va acceptar i ratificar Paisi. Va morir cap a l'any 1688.

## Referències

* ↑ «Παΐσιος Α'» (en grec). Ecumenical Patriarchate of Constantinople. [Consulta: 6 agost 2023].
# Otia Hispanica (ed. 2)

Otia Hispanica (ed. 2), (abreujat Otia Hispan. (ed. 2)), és un llibre il·lustrat i amb descripcions botàniques que va ser escrit pel botànic anglès, Philip Barker Webb i publicat a París l'any 1853 amb el nom d'Otia Hispanica, seu, Delectus plantarum rariorum aut nondum rite notarum per Hispanias sponte nascentium [new & enlarged edition].

## Vegeu també

* Història de la Botànica

## Referències

* ↑ a Tropicos

## Enllaços externs

* a IPNI
# Othón P. Blanco (municipi)

Othón P. Blanco és un municipi de l'estat de Quintana Roo. Chetumal és el cap de municipi i principal centre de població d'aquesta municipalitat. Aquest municipi es troba a la part sud de l'estat de Quintana Roo. Limita al nord amb els municipis de Solidaridad, al sud amb Felipe Carillo Puerto, a l'oest amb l'estat de Campeche i a l'est amb el Carib.

## Vegeu també

* Municipis de Quintana Roo

## Referències

* ↑ Municipio de Othón P. Blanco, Arxivat 2022-06-17 a Wayback Machine. INAFED, 2015.
# Pantón

Pantón és un municipi de la província de Lugo a Galícia. Pertany a la comarca de la Terra de Lemos i a la Ribeira Sacra.

## Geografia

El municipi de Pantón es troba al sud de la província de Lugo, a la zona de la Vall de Lemos, limitat pels cursos dels rius Miño, Sil (amb els seus canyons) i Cabe.
Limita al nord amb el municipi d'O Saviñao, al nord-oest amb Chantada, a l'oest amb Carballedo, al sud amb Nogueira de Ramuín (província d'Ourense) i a l'est amb Sober i Monforte de Lemos.

## Llocs d'interès

* Església de San Miguel de Eiré, antic monestir amb abundant decoració escultòrica, una de les mostres més importants d'arquitectura romànica de Galícia.
* Monestir de Santa María de Ferreira de Pantón.
* Monestir de Santo Estevo de Atán.
* Monestir de San Vicenzo de Pombeiro.
* Torre de Marce, fortificació medieval del segle ix.
* Castro de Marce.
* Torre del Rellotge de Marce, de 1950.

## Parròquies

| Acedre (San Romao) Atán (Santo Estevo) Cangas (Santiago) Castillón (Santiago) Deade (San Vicente) Eiré (San Xulián) Espasantes (Santo Estevo) Ferreira de Pantón (Santa María) Frontón (San Xoán) Mañente (San Mamede) Moreda (San Romao) Pantón (San Martiño) Pombeiro (San Vicente) | Ribeiras de Miño (Santo André) San Fiz de Cangas (San Fiz) San Vicente de Castillón (San Vicente) Santalla de Toiriz (Santalla) Santo Estevo do Mato (Santo Estevo) Següín (Santo André) Serode (San Xulián) Siós (San Martiño) Toiriz (Santa María) Toldaos (San Xoán) Tribás (San Martiño) Vilamelle (San Cibrao) Vilar de Ortelle (Santiago) |

## Enllaços externs

* Ajuntament de Pantón
# Rocky Mount (Virgínia)

Rocky Mount és una població dels Estats Units a l'estat de Virgínia. Segons el cens del 2000 tenia 4.066 habitants.

## Demografia

Segons el cens del 2000, Rocky Mount tenia 4.066 habitants, 1.698 habitatges, i 1.018 famílies. La densitat de població era de 342 habitants per km².
Dels 1.698 habitatges en un 26,4% hi vivien nens de menys de 18 anys, en un 40,2% hi vivien parelles casades, en un 15,8% dones solteres, i en un 40% no eren unitats familiars. En el 36,5% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,4% tenia menys de 18 anys, un 7,7% entre 18 i 24, un 25,2% entre 25 i 44, un 22,1% de 45 a 60 i un 23,6% 65 anys o més.
L'edat mediana era de 42 anys. Per cada 100 dones de 18 o més anys hi havia 81,1 homes.
La renda mediana per habitatge era de 26.927 $ i la renda mediana per família de 38.688 $. Els homes tenien una renda mediana de 30.947 $ mentre que les dones 22.472 $. La renda per capita de la població era de 16.207 $. Entorn del 16,6% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rocky Mount». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Rocky Mount». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Rocky Linux

Rocky Linux és una distribució Linux de codi obert, amb suport a llarg termini que s'enfoca en les necessitats de les empreses pel que fa a servidors. És un fork de Red Hat Enterprise Linux, essent el codi binari totalment compatible. Està a disposició per a arquitectures de processadors x86_64 i AArch64.
Fou creada per Gregory Kurtzer, qui anteriorment fou cofundador CentOS, distribució de suport a llarg termini. RedHat que auspiciava CentOS, decidí discontinuar-la en favor de CentOS Stream, distribució de llançament continu. D'aquesta manera CentOS Stream funciona com a camp de proves del que s'estrena a Red Hat Enterprise Linux i Rocky Linux adopta tot allò que s'estableix a Red Hat Enterprise Linux (downstream).

## Referències

* ↑ «DistroWatch.com: Rocky Linux». Distrowatch. [Consulta: 12 juny 2023].
* ↑ Marijan, Bosko. «Rocky Linux vs. AlmaLinux {the Differences}». Phoenixnap, 23-11-2022. [Consulta: 12 juny 2023].
* ↑ Simic, Sofija. «CentOS 8 Early EOL in 2021 and CentOS Stream {What Now?}». Phoenixnap, 10-12-2020. [Consulta: 12 juny 2023].
* ↑ J.Pomeyrol. «Rocky Linux, el 'fork' de RHEL del fundador de CentOS - MuyLinux». Muy Linux, 11-12-2020. [Consulta: 12 juny 2023].
* ↑ «IBM's Red Hat Just Killed CentOS as we Know it: With CentOS Stream, Stability Goes out of the Door». It's FOSS, 09-12-2020. [Consulta: 12 juny 2023].
* ↑ «Meet Rocky Linux: New RHEL Fork by the Original CentOS Creator». It's FOSS, 09-12-2020. [Consulta: 12 juny 2023].
# Palau dels Normands

El Palau dels Normands, també conegut com a Palau Reial, és un palau situat a Palerm, que fou seu dels reis de Sicília, i és seu del Parlament Sicilià des del 1947.
El palau conté la capella Palatina, un dels millors exemples de l'estil àrab-normandobizantí, predominant en la Sicília del s. XII. Els mosaics, el sostre de fusta i les incrustacions de marbre de la part inferior de les parets i el terra són molt elaborats.

## Història

Es començà a construir al s. IX per ordre de l'emir de Palerm i l'amplià al s. XII Roger II de Sicília i altres reis normands.
La major part del palau es va reconstruir i ampliar com a castell en l'època catalanoaragonesa i sota domini espanyol, però n'han sobreviscut algunes parts treballades en l'època de Roger II.
Al juliol de 2015, el conjunt «Palerm arab-normand i les catedrals de Cefalú i Monreale» s'inclogué en la llista del Patrimoni de la Humanitat per la Unesco. El palau Reial és un dels nou béns individuals que comprén la declaració (amb l'ID 1487-001).

## Galeria d'imatges

* Palau dels Normands, Palerm
* El palau i la capella Palatina
* Mosaic del Pantocràtor a l'absis central
* El palau

## Referències

* ↑ Palazzo dei Normanni. 2. ed. Palermo: Novecento, 2006. ISBN 88-373-0452-8.
* 1 2 La Duca, Rosario. Il Palazzo dei Normanni. Palermo: Flaccovio, 1997. ISBN 88-7804-145-9.
* ↑ Noto, Vittorio. Palazzi e giardini dei re normanni di Sicilia (en italian), 2017. ISBN 978-88-98777-44-0.
* ↑ «24 nous llocs inscrits en la Llista del Patrimoni Mundial de la UNESCO el 2015». Unesco.
* ↑ Vegeu l'entrada «Arab-Norman Palermo and the Cathedral Churches of Cefalú and Monreale» del lloc oficial de l'«UNESCO World Heritage Centre», disponible en línia. Consultat el 2 d'agost de 2016.

## Vegeu també

* Assemblea Regional Siciliana

## Enllaços externs

* Il·lustracions de la Cappella Palatina.
# Sabaneta (Veneçuela)

Sabaneta és una ciutat de Veneçuela, capital del municipi d'Alberto Arvelo Torrealba, al nord-est de l'estat de Barinas, fundada el 1787 per Juan de Alhama. Sabaneta té uns 27.850 habitants. L'activitat principal de la ciutat és l'agricultura, destacant el cultiu de tabac, cotó i canya de sucre, destacant el processament del sucre.

## Persones nascudes a Sabaneta

* Hugo Chávez, 52è President de Veneçuela

## Referències

* ↑ http://www.ine.gov.ve/seccion/menuprincipal.asp?nedo=06&nvalor=2_1&seccion=2 Arxivat 2009-06-20 a Wayback Machine.
* ↑ El País sobre Chávez
# Safran Aircraft Engines

Safran Aircraft Engines, anteriorment coneguda com a Snecma, és una empresa del grup francès Safran, que s'especialitza en la fabricació de motors per a la indústria de l'aeronàutica i l'astronàutica. Fou anomenada Snecma Moteurs del 2000 al 2005. La seva flota inclou Airbus, Boeing i Rafale (Snecma M88), i els cossos principals del coet Ariane.
L'acrònim SNECMA significa Société Nationale d'Étude et de Construction de Moteurs d'Aviation (Societat nacional de disseny i construcció de motors d'aviació) fins al 2005. Snecma ja no és un acrònim des de llavors.

## Productes
### Motors d'avions comercials

La majoria en associació amb General Electric amb qui comparteix al 50% CFM International. Entre parèntesis el percentatge de participació de Safran.
* CFM International CFM56 (50%)
* CFM International LEAP (50%)
* PowerJet SaM146 (50%)
* General Electric GE90 (23,5%)
* General Electric CF6 (10–20% en funció de la versió del model)
* Engine Alliance GP7000 (10%)
* Safran Silvercrest (en desenvolupament)

### Motors militars

* SNECMA Atar
* SNECMA M53
* SNECMA M88
* EuroProp TP400-D6 (28%)
* SNECMA Turbomeca Larzac

### Motors coet

* Viking
* HM7B
* PPS-1350
* Vulcain
* Vinci

## Referències

* ↑ «Snecma and Sagem Merge, Changing Name to Safran». Arxivat de l'original el 1 de gener 2019. [Consulta: 31 desembre 2018].
* ↑ «SAFRAN AIRCRAFT ENGINES». [Consulta: 31 desembre 2018].
# Rina Massardi

Rina Massardi (nascuda Romarina Massardi) (Virle Treponti, 21 de juny de 1897 - Montevideo, 23 de juliol de 1979) va ser una cantant lírica, actriu i directora de cinema italouruguaiana, responsable de la primera pel·lícula lírica sud-americana, estrenada el 1938.

## Biografia

Romarina Massardi va néixer a Virle Treponti, un poble situat a la província de Brescia (Itàlia), filla d'un marbrista italià que va traslladar a la família a Montevideo per treballar en la construcció del Palau Legislatiu. Massardi va estudiar cant líric a Montevideo, va començar a cantar professionalment i es va presentar en diferents escenaris de país. El 1923 va rebre una beca per estudiar a Milà i després a l'Acadèmia Nacional de Santa Cecília a Roma.
A partir de 1930 va començar la seva carrera com a soprano. Va actuar al Teatre Solís de Montevideo i en el Teatre Colón de Buenos Aires. El 1934 va viatjar als Estats Units d'Amèrica, va registrar el seu viatge amb una càmera de 16 mm i va concebre el projecte d'escriure un guió i fer una pel·lícula. Al tornar a Montevideo va començar la realització de la mateixa que s'estrenaria quatre anys després. Va ser la seva única pel·lícula, encara que va seguir filmant viatges i esdeveniments familiars fins al 1951. Va continuar amb la seva carrera lírica fins al 1956 i després es va dedicar a fer classes de cant.
Va morir a Montevideo el 1979, als 82 anys.

## ¿Vocación?

La pel·lícula titulada ¿Vocación ? (Vocació?), d'una hora i tres minuts de durada, creada, dirigida, interpretada i produïda per Massardi, va ser estrenada a Montevideo a l'agost de 1938 sense gran èxit de públic. Es va exhibir a l'Uruguai, l'Argentina, Xile i Veneçuela. El 1939 va ser seleccionada al VII Festival Internacional de Cinema de Venècia.
La protagonista, Eva Lauri, interpretada per Rina Massardi, viatja a la capital amb aspiracions de convertir-se en cantant lírica i gràcies a la seva fe aconsegueix triomfar. La història té caràcter autoreferencial.

## Reconeixement

El 2013, l'artista visual uruguaiana Inés Olmedo va publicar la seva investigació sobre la vida i obra de l'artista, i va realitzar exposicions sota el títol Rina, la primera, col·laborant a la legitimització de Rina Massardi com la primera cineasta uruguaiana i a la posada en valor i coneixement de la seva obra.

## Referències

* ↑ Massardi, Rina. Romarina Massardi: Una artista lírica (en castellà), 1957.
* 1 2 ; Zapiola, Guillermo«Apuntes críticos para una historia del cine uruguayo» ( PDF) (en castellà). Arxivat de l'original el 2015-05-01. [Consulta: 23 gener 2020].
* ↑ Pernas, José Ignacio. «El cine en Uruguay» (en castellà), 04-12-2002.
* ↑ «Rina, la primera» (en castellà). Centro Cultural de España en Buenos Aires. Arxivat de l'original el 2016-03-04. [Consulta: 23 gener 2020].
* ↑ «Reencuentro con Rina Massardi en el Zorrilla» (en castellà). El País (Uruguay), 09-10-2014. Arxivat de l'original el 2017-08-23 [Consulta: 23 gener 2020].
# Roger II

Roger II és el nom dels següents personatges:
* Roger II de Foix (? - 1124), comte de Foix (1071-1124)
* Roger II de Montgommery (~1030 – 1094), senyor de Montgommery, vescomte d'Hiémois, i senyor d'Alençon i Bellême
* Roger II de Sicília (Mileto, 1095 - Palerm, 1154), rei de Sicília de la dinastia normanda dels Hauteville
* Roger Bernat II de Castellbó (? - 1381), senyor de Montcada, vescomte de Castellbò i baró de Castellví de Rosanes (1352-1381)
* Roger Bernat II de Foix (? - 1241), comte de Foix (1223-1241) i administrador del vescomtat de Castellbò (1230-1240)
* Arnau Roger II de Pallars Sobirà (1299 - 1343), Comte de Pallars Sobirà (1330-1343) i Senyor d'Urtx (?-1343)
* Hug Roger II de Pallars Sobirà (1350 - 1416), Comte de Pallars Sobirà i Senyor d'Urtx (1369 - 1416)
* Ramon Roger II de Pallars Sobirà (1302-1350), Comte de Pallars Sobirà i Senyor d'Urtx (1343-1350)
# Parteni IV

Parteni IV (en grec Παρθένιος Δ') va ser patriarca de Constantinoble cinc vegades. La primera de l'any 1657 al 1662, la segona del 1665 al 1667, una tercera el 1671, una quarta el 1675 i 1676 i finalment els anys 1684 i 1685.
Havia estat metropolità de Bursa (1655-1657) i l'1 de maig de 1657 va succeir Gabriel II a la seu del patriarcat de Constantinoble. El mes de juny de 1662 va ser destituït i va tornar a Bursa. Va tornar a ser patriarca des del 21 d'octubre de 1665 fins al 9 de setembre de 1667. Després va marxar exiliat a Tènedos, però el mes de març de 1671 va tornar a ser elegit. Pel mes de setembre d'aquell any va ser exiliat a Xipre. Més tard se li va permetre sortir de l'exili i va anar a Adrianòpolis. Parteni va ser patriarca una quarta vegada l'1 de gener de 1675 amb un mandat que va durar fins al 24 d'octubre de 1676. Va exercir encara un cinquè mandat de l'any 1684 al 1685, abans d'anar com a metropolità a Anquialos. Va dictar un decret l'any 1658 que ordenava que els sacerdots que haguessin comès algun delicte, no podien ser perdonats només pel patriarca, sinó que també ho havien de ser pel Sínode.

## Referències

* ↑ «Παρθένιος Δ'» (en grec). Ecumenical Patriarchate of Constantinople. [Consulta: 6 agost 2023].
# Partit Democràtic (Mongòlia)

El Partit Democràtic (Ардчилсан Нам, Ardchilsan Nam; abreujat PD) és un partit polític mongol de centre-dreta.

## Resultats electorals
### Eleccions al Gran Jural de l'Estat

| Any | Vots | % | Diputats | +/- | Candidat |
| 1992 | 528.393 | 17,5 | 4 / 76 | Nou | Tsakhiagiin Elbegdorj |
| 1996 | 475.267 | 47 | 50 / 76 | 46 | Tsakhiagiin Elbegdorj |
| 2000 | 133.890 | 13,4 | 1 / 76 | 49 | Rinchinnyamyn Amarjargal |
| 2004 | 474.977 | 44,27 | 34 / 76 | 33 | Tsakhiagiin Elbegdorj |
| 2008 | 701.641 | 40,43 | 28 / 76 | 8 | Tsakhiagiin Elbegdorj |
| 2012 | 399.194 | 44,73 | 34 / 76 | 7 | Norovyn Altankhuyag |
| 2016 | 467.191 | 33,14 | 9 / 76 | 25 | Zandaakhüügiin Enkhbold |
| 2020 | 978,890 | 24.5 | 11 / 76 | 2 | Sodnomzundui Erdene |

### Eleccions presidencials

| Any | Candidat | Vots | % | Resultat |
| 2001 | Radnaasümbereliin Gonchigdorj | 365,363 | 37.2 | Derrota |
| 2005 | Mendsaikhany Enkhsaikhan | 184,743 | 20.20 | Derrota |
| 2009 | Tsakhiagiin Elbegdorj | 562,718 | 51.21 | Electe |
| 2013 | Tsakhiagiin Elbegdorj | 622,794 | 50.23 | Electe |
| 2017 | Khaltmaagiin Battulga | 611,226 | 50.61 | Electe |
| 2021 | Sodnomzundui Erdene | 72,394 | 6.38 | Derrota |

## Referències

* ↑ Dins de la coalició Aliança amb el Partit Progressista Nacional Mongol
* ↑ Dins de la Coalició Unió Democràtica amb el Partit Socialdemòcrata Mongol
* ↑ Es presentà amb el nom d'Unió Democràtica
* ↑ Dins de la Coalició Pàtria Democràtica amb el Partit de la Mare Pàtria i Voluntat Civil
# Robonaut

Robonaut és una sèrie de robots humanoides desenvolupada pel Dextrous Robotics Laboratory de la NASA. Després de les versions 1A i 1B, el febrer de 2011 va ser llançat a l'espai el robot astronauta Robonaut 2, anomenat pels seus creadors R2.
R2 és de moment un tors humanoide sense cames que dins l'Estació Espacial Internacional (encara no està preparat per a operar fora de la nau) pot manipular instruments i portar a terme experiments i activitats que demostren un cert tipus de resposta intel·ligent.

## Referències

* 1 2 Joaquim Elcacho «Més d'un segle de cursa robòtica». Informatiu Theknos, nº 172, 01-04-2013. ISSN: 1137-0017.

## Vegeu també

* Robot Tibi
* Robot Dabo
# Rugbi als Jocs Olímpics d'estiu de 1908

Als Jocs Olímpics de 1908 realitzats a la ciutat de Londres es realitzà una competició, en categoria masculina, de rugbi a 15, sent la segona ocasió en què aquest esport fou olímpic.
En la competició tan sols hi participaren dos equips, el Regne Unit i Australàsia. França, campiona en la primera edició del rugbi com a esport olímpic als Jocs Olímpics d'Estiu de 1900, refusà participar-hi.

## Resum de medalles

| Prova | Or | Argent | Bronze |
| Rugbi masculí | Australàsia | Regne Unit | no es concedí |

## Resultat

* Regne Unit 3–32 Australàsia

## Alineacions

| Australàsia (Austràlia) PosicióNom BackPhil Carmichael ¾-backsCharles Russell Daniel Carroll Jack Hickey Frank Smith HalfbacksChristopher McKivatt Arthur McCabe ForwardsThomas Griffen Jumbo Barnett Patrick McCue Sydney Middleton Tom Richards Malcolm McArthur Charles McMurtrie Robert Craig | Regne Unit (Cornualla) PosicióNom BackEdward Jackett ¾-backsBarney Solomon Bert Solomon Frederick Dean J. T. Jose HalfbacksThomas Wedge James Davey ForwardsRichard Jackett E. J. Jones Arthur Wilson Nicholas Tregurtha A. Lawrey C. R. Marshall A. Wilcocks John Trevaskis |

## Medaller

| Posició | País | | | | Total |
| 1 | Australàsia | 1 | 0 | 0 | 1 |
| 2 | Regne Unit | 0 | 1 | 0 | 1 |

## Bibliografia

* Cook, Theodore Andrea (1908). The Fourth Olympiad, Being the Official Report. London: British Olympic Association.

## Enllaços externs

* (anglès) Rugbi - Londres 1908 Arxivat 2016-03-03 a Wayback Machine.